**Analýza vplyvov na rozpočet verejnej správy,**

**na zamestnanosť vo verejnej správe a financovanie návrhu**

**2.1 Zhrnutie vplyvov na rozpočet verejnej správy v návrhu**

Tabuľka č. 1

|  |  |  |  |  |
| --- | --- | --- | --- | --- |
| **Vplyvy na rozpočet verejnej správy** | **Vplyv na rozpočet verejnej správy (v eurách)** | | | |
| **2023** | **2024** | **2025** | **2026** |
| **Príjmy verejnej správy celkom** | **-146 013** | **-292 026** | **-292 026** | **-292 026** |
| v tom: kapitola 26 MH SR/SOI | -146 013 | -292 026 | -292 026 | -292 026 |
| ***z toho:*** |  |  |  |  |
| ***- vplyv na ŠR*** | **0** | **0** | **0** | **0** |
| *Rozpočtové prostriedky* | **-146 013** | **-292 026** | **-292 026** | **-292 026** |
| *EÚ zdroje* | 0 | 0 | 0 | 0 |
| ***- vplyv na obce*** | **0** | **0** | **0** | **0** |
| ***- vplyv na vyššie územné celky*** | **0** | **0** | **0** | **0** |
| ***- vplyv na ostatné subjekty verejnej správy*** | **0** | **0** | **0** | **0** |
| **Výdavky verejnej správy celkom** | **443 684** | **844 043** | **849 244** | **855 059** |
| v tom: kapitola 26 MH SR/SOI | 356 936 | 665 330 | 669 588 | 674 447 |
| kapitola 34 ÚRSO | 86 748 | 178 713 | 179 656 | 180 612 |
| ***z toho:*** |  |  |  |  |
| ***- vplyv na ŠR*** | **443 684** | **844 043** | **849 244** | **855 059** |
| *Rozpočtové prostriedky* | 443 684 | 844 043 | 849 244 | 855 059 |
| *EÚ zdroje* | 0 | 0 | 0 | 0 |
| *spolufinancovanie* | 0 | 0 | 0 | 0 |
| ***- vplyv na obce*** | **0** | **0** | **0** | **0** |
| *z toho vplyv nových úloh v zmysle ods. 2 Čl. 6 ústavného zákona č. 493/2011 Z. z. o rozpočtovej zodpovednosti* | 0 | 0 | 0 | 0 |
| ***- vplyv na vyššie územné celky*** | **0** | **0** | **0** | **0** |
| *z toho vplyv nových úloh v zmysle ods. 2 Čl. 6 ústavného zákona č. 493/2011 Z. z. o rozpočtovej zodpovednosti* | 0 | 0 | 0 | 0 |
| ***- vplyv na ostatné subjekty verejnej správy*** | **0** | **0** | **0** | **0** |
| **Vplyv na počet zamestnancov** | **24** | **24** | **24** | **24** |
| ***- vplyv na ŠR*** | **24** | **24** | **24** | **24** |
| ***- vplyv na obce*** | **0** | **0** | **0** | **0** |
| ***- vplyv na vyššie územné celky*** | **0** | **0** | **0** | **0** |
| ***- vplyv na ostatné subjekty verejnej správy*** | **0** | **0** | **0** | **0** |
| **Vplyv na mzdové výdavky** | **277 884** | **563 174** | **567 467** | **571 766** |
| ***- vplyv na ŠR*** | **277 884** | **563 174** | **567 467** | **571 766** |
| ***- vplyv na obce*** | **0** | **0** | **0** | **0** |
| ***- vplyv na vyššie územné celky*** | **0** | **0** | **0** | **0** |
| ***- vplyv na ostatné subjekty verejnej správy*** | **0** | **0** | **0** | **0** |
| **Financovanie zabezpečené v rozpočte** | **0** | **0** | **0** | **0** |
| v tom: kapitola 26 MH SR/SOI | 0 | 0 | 0 | 0 |
| kapitola 34 ÚRSO | 0 | 0 | 0 | 0 |
| **Iné ako rozpočtové zdroje** | **0** | **0** | **0** | **0** |
| **Rozpočtovo nekrytý vplyv / úspora** | **443 684** | **844 043** | **849 244** | **855 059** |

**2.1.1. Financovanie návrhu - Návrh na riešenie úbytku príjmov alebo zvýšených výdavkov podľa § 33 ods. 1 zákona č. 523/2004 Z. z. o rozpočtových pravidlách verejnej správy:**

Návrh na riešenie úbytku príjmov kapitoly MH SR: Zníženie rozpočtu príjmov kapitoly Ministerstvo hospodárstva Slovenskej republiky v príslušných rokoch.

Návrh zákona bude mať negatívne vplyvy na rozpočet verejnej správy z dôvodu zníženia počtu sankcií alebo príjmov zo sankcií za porušenie povinností v oblasti ochrany spotrebiteľa v nadväznosti na nové inštitúty, ktoré návrh zákona zavádza pri výkone dohľadu a v konaní o porušení povinnosti v oblasti ochrany spotrebiteľa. Ide predovšetkým o inštitúty:

- dobrovoľné opatrenie (čl. I § 58 návrhu) – tzv. druhá šanca,

- odloženie veci z dôvodu, že dohliadaná osoba pred začatím konania o porušení povinnosti preukázala orgánu dohľadu uzavretie a splnenie dohody so spotrebiteľom alebo so všetkými spotrebiteľmi, ktorých práva alebo právom chránené záujmy boli porušením povinnosti dohliadanej osoby porušené alebo inak dotknuté (čl. I § 61 ods. 1 písm. b) návrhu),

- odloženie veci z dôvodu preukázania vyvodenia disciplinárnej zodpovednosti voči dohliadanej osobe (čl. I § 61 ods. 1 písm. d) návrhu),

- zníženie zákonných sadzieb pokút, ak dohliadaná osoba preukáže, že po začatí správneho konania ukončila porušovanie povinnosti a podľa možností vykonala nápravu v prospech spotrebiteľov (čl. I § 71 ods. 1 návrhu).

Tieto inštitúty majú zásadný pozitívny prínos pre ochranu práv spotrebiteľov, ktorí vďaka nim dosiahnu rýchlejšie nápravu bez toho, aby sa museli aplikovať ďalšie inštitúty mimosúdneho a súdneho riešenia sporov. Ich využitie by malo mať pozitívny prínos najmä v prípadoch poškodzovania kolektívnych záujmov spotrebiteľov, keď cieleným zásahom orgánu dohľadu v oblasti ochrany spotrebiteľa v prípadoch, kedy došlo k zlyhaniu trhu, možno dosiahnuť nápravu pre väčšiu skupinu spotrebiteľov alebo spotrebiteľov ako celok aj bez zásahu súdu. Pozitívny prínos možno očakávať preto aj na strane štátu, keď sa od riešenia časti sporov z individuálnych nárokov spotrebiteľov odľahčia súdy, pretože zo strany obchodníkov/dohliadaných osôb bude dochádzať vo väčšej miere k dobrovoľnému plneniu. Úspešné fungovanie týchto mechanizmov je podmienené troma prvkami. Po prvé, pozitívna motivácia dohliadaných osôb - v prípadoch, kedy dohliadaný subjekt aspoň dodatočne vykoná nápravu a dosiahne sa stav v súlade s právnymi predpismi, sa navrhuje úplne upustiť   
od uloženia sankcie alebo jej zníženie. Druhým dôležitým prvkom pre fungovanie tohto mechanizmu je výhodnosť aplikovania tohto alternatívneho postupu pred prijatím sankcie, preto sa navrhuje zvýšenie sadzieb pokút za porušenie povinností v oblasti ochrany spotrebiteľa (tzv. odstrašujúca funkcia sankcie). Zvýšenie je však relatívne, pretože po vzore smerovania legislatívny EÚ (napr. čl. 8b ods. 4 smernice 93/13/EHS v znení smernice (EÚ) 2019/2161,   
čl. 13 ods. 3 smernice 2005/29/ES v znení smernice (EÚ) 2019/2161) sa pre povinnosti v oblasti ochrany spotrebiteľa ustanovuje horná hranica sadzby pokuty ako percentuálny podiel z obratu dohliadanej osoby s maximálnym limitom pevnej sadzby, ktorá je vyššia, ako v súčasnom zákone o ochrane spotrebiteľa. Po tretie, vymožiteľnosť práv je podmienená aktívnym preventívnym pôsobením orgánov dohľadu v oblasti ochrany spotrebiteľa, priebežným monitorovaním trhu, vrátane online priestoru, sledovaním nových obchodných modelov a trhových trendov.

Zavedenie uvedených inštitútov do výkonu dohľadu v oblasti ochrany spotrebiteľa môže teda vo výsledku viesť k zníženiu výberu pokút na úseku ochrany spotrebiteľa, avšak súčasne nemôže dôjsť k zníženiu nárokov, a teda ani výdavkov na výkon dohľadu. Výdavky sú potrebné na zabezpečenie odborných kapacít orgánu dohľadu, ich pravidelné vzdelávanie, keďže   
aj návrh zákona preukazuje, ako témy ochrany spotrebiteľa permanentne podliehajú novým trhovým javom, obzvlášť v online priestore, ktorého ďalší rozmach je možné očakávať   
aj v najbližších rokoch (napr. dark patterns, spoľahlivosť online recenzií, blokovanie online obsahu...). Výdavky sú potrebné na výkon kontrolných nákupov, bez ktorých neraz nemožno spoľahlivo zistiť skutkový stav veci, tiež na plnenie záväzkov SR voči Európskej komisii a iným členským štátom, ktoré vyplývajú z nariadenia Európskeho parlamentu a Rady (EÚ) 2017/2394 z 12. decembra 2017 o spolupráci medzi národnými orgánmi zodpovednými   
za presadzovanie právnych predpisov na ochranu spotrebiteľa a o zrušení nariadenia (ES)   
č. 2006/2004 v platnom znení (napr. vybavovanie žiadostí o opatrenia na presadzovanie práva, žiadostí o vzájomnú pomoc, účasť na koordinovaných postupoch pri rozšírenom porušovaní právnych predpisov EÚ, zapojenie sa do koordinovaných kontrolných prieskumov).   
Z uvedených dôvodov máme za to, že zníženie výdavkov by mohlo viesť k zhoršeniu úrovne ochrany spotrebiteľov v SR a k ohrozeniu včasnosti plnenia povinností SR vo vzťahu k Európskej komisii a iným členských štátom, preto máme za to, že predpokladaný úbytok príjmov nie je možné pokryť viazaním výdavkov príslušnej kapitoly.

Návrh na riešenie nárastu výdavkov verejnej správy: Zvýšenie rozpočtu výdavkov kapitoly Ministerstva hospodárstva SR a kapitoly Úradu pre reguláciu sieťových odvetví.

Pri revízii súčasnej právnej úpravy v kontexte Programového vyhlásenia vlády SR na roky 2020/2021 – 2024 *(„Vykonáme revíziu trhového dohľadu, pričom jednoznačne vymedzíme pôsobnosť jednotlivých dozorných orgánov tak, aby sa odstránili aj prípadné negatívne kompetenčné konflikty. Nové nastavenie vytvorí podmienky pre koordináciu dozorných orgánov a zároveň im umožní, aby dozor prioritne smerovali na komplexné oblasti.“)* boli identifikované dva zásadné kompetenčné konflikty, ktoré spôsobovali, že na danom úseku trhu nebol riadne a komplexne vykonávaný dohľad nad dodržiavaním povinností na ochranu spotrebiteľov – oblasť elektronických komunikácií a oblasť energetiky. Návrh zákona odstraňuje zistené nedostatky vo výkone trhového dohľadu. V tejto súvislosti bola identifikovaná potreba zabezpečiť nové odborné personálne kapacity pre výkon tejto pôsobnosti na príslušných orgánoch dohľadu v oblasti ochrany spotrebiteľa. Vzhľadom na skutočnosť, že uvedeným častiam trhu sa v rozsahu návrhu zákona odborne nevenoval žiadny orgán dohľadu, nie je možné negatívny vplyv pokryť v rozsahu aktuálnych personálnych kapacít ani presunom štátnozamestnaneckých miest z iných orgánov dohľadu.

Ochranu spotrebiteľov v oblasť energetiky (elektroenergetika a plynárenstvo) komplexne zastreší Úrad pre reguláciu sieťových odvetví (ÚRSO). Bola identifikovaná potreba personálneho posilnenia o 4 zamestnancov dedikovaných na oblasť ochrany spotrebiteľa v rozsahu návrhu zákona. Nové úlohy pre ÚRSO bude primárne zabezpečovať organizačný útvar odboru ochrany spotrebiteľa, ktorý aktuálne disponuje kapacitami v rozsahu 2 referentské miesta a 1 vedúci zamestnanec/riaditeľ odboru. Odbor ochrany spotrebiteľa ÚRSO zabezpečuje primárnu agendu v oblasti ochrany spotrebiteľa (príjem a prešetrovanie podnetov, výkon dohľadu, koncepčná a koordinačná činnosť v oblasti ochrany spotrebiteľských práv na trhu   
s energiami) a alternatívne riešenie spotrebiteľských sporov (pozn.: v časti alternatívneho riešenia sporov ostáva pôsobnosť ÚRSO nezmenená). Ak je zistené porušenie predpisov   
(pozn.: aktuálne iba v rozsahu osobitnej právnej úpravy pre oblasť energetiky; po prijatí návrhu zákona rozšírené o horizontálne povinnosti v oblasti ochrany spotrebiteľa, najmä nekalé obchodné praktiky a neprijateľné zmluvné podmienky), správne konanie vedie a rozhodnutie vydá odbor kontroly ÚRSO. Nárast o 4 zamestnancov pre ÚRSO pokrýva nárast primárnej agendy odboru ochrany spotrebiteľa (+2 zamestnanci) aj sekundárnej agendy odboru kontroly (+2 zamestnanci) z titulu nových činností v oblasti ochrany spotrebiteľa.

Ochranu spotrebiteľa v oblasti elektronických komunikácií bude pokrývať Slovenská obchodná inšpekcia (SOI). Ide o výsledok dlhodobo pretrvávajúceho kompetenčného konfliktu medzi SOI a Úradom pre reguláciu elektronických komunikácií a poštových služieb (ÚREKPS). Podľa výsledkov rokovaní má SOI predpoklady na hospodárnejšie pokrytie tejto pôsobnosti z pohľadu vplyvov na rozpočet verejnej správy. V prípade výkonu pôsobnosti ÚREKPS by odhadované vplyvy mohli predstavovať až +50 zamestnancov (vzhľadom na štruktúru orgánu, odborné zameranie zamestnancov, zaužívané procesné postupy...). V prípade zverenia tejto pôsobnosti SOI boli identifikované vplyvy +20 zamestnancov – 2 metodici na Ústrednom inšpektoráte SOI, 2 právnici na Ústrednom inšpektoráte SOI a po 2 inšpektoroch na všetkých   
8 inšpektorátoch SOI v územnom obvode samosprávnych krajov.

**2.2. Popis a charakteristika návrhu**

**2.2.1. Popis návrhu:**

Akú problematiku návrh rieši? Kto bude návrh implementovať? Kde sa budú služby poskytovať?

Návrh zákona o ochrane spotrebiteľa a o zmene a doplnení niektorých zákonov má nanovo zadefinovať všeobecný právny rámec ochrany spotrebiteľa v SR. Cieľom je prehodnotiť platný stav, zosúladiť slovenský právny poriadok s právom EÚ, odstrániť aplikačné problémy   
a odstrániť duplicity. Cieľom návrhu je tiež zabezpečiť transpozíciu nových smerníc EÚ v oblasti ochrany spotrebiteľa (smernica (EÚ) 2019/770, smernica (EÚ) 2019/771 a smernica (EÚ) 2020/2161) a riadnu implementáciu nariadenia Európskeho parlamentu a Rady (EÚ) 2017/2394 z 12. decembra 2017 o spolupráci medzi národnými orgánmi zodpovednými   
za presadzovanie právnych predpisov na ochranu spotrebiteľa a o zrušení nariadenia (ES)   
č. 2006/2004 v platnom znení.

V čl. I piatej a šiestej časti návrhu zákona sa ustanovujú nové, podrobnejšie pravidlá výkonu dohľadu v oblasti ochrany spotrebiteľa rešpektujúc požiadavky na výkon dohľadu v prípade porušovania právnych predpisov, na ktoré sa vzťahuje nariadenie (EÚ) 2017/2394 v platnom znení. Orgánmi dohľadu v oblasti ochrany spotrebiteľa sú (čl. I § 49 ods. 1 návrhu) Národná banka Slovenska, Slovenská obchodná inšpekcia, Štátna veterinárna a potravinová správa Slovenskej republiky a regionálne veterinárne a potravinové správy, Štátny ústav na kontrolu liečiv, Úrad pre reguláciu elektronických komunikácií a poštových služieb, Úrad pre reguláciu sieťových odvetví, Úrad verejného zdravotníctva Slovenskej republiky a regionálne úrady verejného zdravotníctva. Najväčšia časť trhu vzhľadom na počet dohliadaných subjektov a počet kategórií a druhov produktov na trhu bude spadať do pôsobnosti Slovenskej obchodnej inšpekcie.

Od orgánov dohľadu v oblasti ochrany spotrebiteľa sa očakáva výkon reaktívnych kontrol   
(na základe podnetov od spotrebiteľov), proaktívnych kontrol (z vlastnej iniciatívy v rámci preventívneho pôsobenia na trhu) a riadne a včasné plnenie povinností, ktoré SR vyplývajú z pravidiel cezhraničnej spolupráce medzi orgánmi dohľadu v oblasti ochrany spotrebiteľa v jednotlivých členských štátoch EÚ a Komisiou, ktoré ustanovuje nariadenie (EÚ) 2017/2394 v platnom znení.

**2.2.2. Charakteristika návrhu:**

zmena sadzby

zmena v nároku

nová služba alebo nariadenie (alebo ich zrušenie)

kombinovaný návrh

x iné

**2.2.3. Predpoklady vývoja objemu aktivít:**

Jasne popíšte, v prípade potreby použite nižšie uvedenú tabuľku. Uveďte aj odhady základov daní a/alebo poplatkov, ak sa ich táto zmena týka.

Tabuľka č. 2

|  |  |  |  |  |
| --- | --- | --- | --- | --- |
| **Objem aktivít** | **Odhadované objemy** | | | |
| **r** | **r + 1** | **r + 2** | **r + 3** |
| Indikátor ABC |  |  |  |  |
| Indikátor KLM |  |  |  |  |
| Indikátor XYZ |  |  |  |  |

**2.2.4. Výpočty vplyvov na verejné financie**

Uveďte najdôležitejšie výpočty, ktoré boli použité na stanovenie vplyvov na príjmy a výdavky, ako aj predpoklady, z ktorých ste vychádzali. Predkladateľ by mal jasne odlíšiť podklady od kapitol a organizácií, aby bolo jasne vidieť základ použitý na výpočty.

Zníženie príjmov kapitoly MH SR/SOI

Vzhľadom na deľbu pôsobnosti, podiel na trhu a doterajšie výsledky výkonu dohľadu v oblasti ochrany spotrebiteľa sa predpokladá, že návrhom zákonu bude najviac dotknutá Slovenská obchodná inšpekcia (SOI).

Pri výpočte úbytku príjmov sa uplatnil analogický postup, ako v prípade výpočtu pozitívneho vplyvu na podnikateľské prostredie v bode 4 v časti 3.4 analýzy vplyvov na podnikateľské prostredie. Z Výročnej správy Slovenskej obchodnej inšpekcie za rok 2020 vyplýva, že uložila spolu 714 pokút v celkovej sume 584 055 eur (pozn.: poriadkové pokuty nie sú započítané). Priemerná výška pokuty bola 818 eur. Ak by aspoň 50% sankcionovaných subjektov využilo inštitúty smerujúce k upusteniu od sankcie, negatívny vplyv na rozpočet verenej správy by bolo možné vyčísliť na hodnotu 292 026 eur. Vzhľadom na skutočnosť, že účinnosť návrhu zákona je plánovaná od 1. 7. 2023, predpokladaný negatívny vplyv na rozpočet verejnej správy v roku 2023 je pomerne znížený na úroveň 50 % (146 013 eur).

Táto kvantifikácia predstavuje iba odhadované vplyvy návrhu zákona na rozpočet verejnej správy, keďže počet porušení povinností v oblasti ochrany spotrebiteľa a následné využívanie inštitútov smerujúcich k upusteniu alebo zníženiu potenciálnej sankcie nie je možné presne určiť.

Zvýšenie výdavkov kapitoly MH SR/SOI

Výsledkom riešenia dlhodobého negatívneho kompetenčného konfliktu týkajúceho sa dohľadu nad dodržiavaním práv spotrebiteľov v oblasti elektronických komunikácií v rozsahu zákona o ochrane spotrebiteľa je zverenie tejto pôsobnosti Slovenskej obchodnej inšpekcii (SOI).   
Ide o novú pôsobnosť, ktorej riadny výkon si vyžaduje personálne posilnenie o špecialistov   
na reguláciu elektronických komunikácií, kvantifikované na +20 zamestnancov:

* Ústredný inšpektorát SOI (+4 zamestnanci): 2 metodici + 2 právnici,
* 8 krajských inšpektorátov (+ 16 zamestnancov): 2 inšpektori x 8 inšpektorátov.

Kvantifikácia počtu zamestnancov zohľadňuje:

* veľkosť trhu, veľkosť a ekonomickú silu dohliadaných subjektov (985 registrovaných podnikov; zdroj: <https://www.teleoff.gov.sk/zoznam-podnikov/>),
* rozsah používania služieb spotrebiteľmi (spotrebitelia v súčasnosti využívajú telekomunikačné služby na dennej báze, teda denne dochádza k desiatkam až stovkám obchodných praktík a k uzavretiu, zmene alebo zániku spotrebiteľských zmlúv),
* požiadavku na špecializáciu zamestnancov na špecifickú časť trhu (zásadná odlišnosť v regulácii, aplikačnej praxi, trendoch, vývoji v tejto časti trhu v porovnaní s tradičnými segmentmi s ustálenou pôsobnosťou SOI, ako je spotrebný tovar a bežné spotrebiteľské služby, náročnosť a predpokladanú obsiahlosť právnych dokumentov, ktoré bude nutné pri výkone dohľadu posudzovať) a potrebu ich zastupiteľnosti.

SOI bude vykonávať dohľad nad niektorými základnými povinnosťami obchodníkov v tejto oblasti, najmä dodržiavanie zákazu používať nekalé obchodné praktiky a neprijateľné zmluvné podmienky. Problematika nekalých obchodných praktík, resp. neprijateľných podmienok je založená na všeobecne stanovených skutkových podstatách, ktoré je možné aplikovať naprieč širokým spektrom oblastí trhu, avšak nevyhnutnou súčasťou tejto aplikácie je znalosť daného sektoru vrátane špecifickej právnej regulácie, ktorá sa na neho vzťahuje. Bez potrebných vedomostí danej problematiky nie je možné adekvátne a kvalifikovanej posúdiť napr. otázku, či tá-ktorá podmienka nezakladá značnú nerovnováhu v právach a povinnostiach zmluvných strán v neprospech spotrebiteľa.

Pre riadne zabezpečenie výkonu novej pôsobnosti SOI je potrebné vytvorenie   
20 systematizovaných štátnozamestnaneckých miest v nasledovnom zaradení:

1. na Ústrednom inšpektoráte SOI – 4 štátnozamestnanecké miesta v 7. platovej triede:
2. 2 štátnozamestnanecké miesta – metodik pre elektronické komunikácie (potrebné vysokoškolské vzdelanie 2. stupňa technického zamerania alebo právnické vzdelanie a prax najmenej 3 roky)

Metodici budú vykonávať koncepčnú a metodickú činnosť pri tvorbe a realizácii štátnej kontroly vnútorného trhu vo veciach ochrany spotrebiteľa a trhového dohľadu na úrovni orgánu štátnej správy s celoštátnou pôsobnosťou, čo zahŕňa činnosti ako tvorba koncepcie štátnej kontroly vnútorného trhu v oblasti ochrany oprávnených záujmov spotrebiteľa, tvorba metodických usmernení a pokynov ku kontrolným akciám   
a vykonávanie inštruktáží a podávanie výkladov k nim, spolupráca pri tvorbe právnych predpisov na úseku ochrany spotrebiteľa v rámci medzirezortného pripomienkového konania, vedenie kontrolnej skupiny pri overovaní nových metodík kontrol v teréne, analýza kontrolnej činnosti, vyhodnocovanie účinnosti metodických usmernení   
a pokynov v praxi, vrátane navrhovania opatrení a zlepšení, koordinovanie systému štátnej kontroly vnútorného trhu, pri predaji výrobkov a poskytovaní služieb na celoštátnej, resp. medzinárodnej úrovni, koordinovanie kontrolnej činnosti s inými kontrolnými orgánmi a orgánmi štátnej správy s celoštátnou pôsobnosťou, spracovávanie informácií, správ, prehľadov a tabuliek z výsledkov celoštátnych kontrolných akcií.

1. 2 štátnozamestnanecké miesta – právnik (potrebné vysokoškolské vzdelanie 2. stupňa v študijnom odbore právo a odborná prax najmenej 2 roky)

Právnici na úrovni Ústredného inšpektorátu SOI budú zabezpečovať prípravu rozhodnutí v 2. stupni správneho konania v osobitne zložitých prípadoch a vykonávať metodickú činnosť v oblasti správneho konania na úrovni kontrolného orgánu štátnej správy s celoštátnou pôsobnosťou. To zahŕňa najmä spracovávanie rozhodnutí   
v odvolacom správnom konaní v osobitne zložitých prípadoch, vedenie mimoodvolacieho konania a obnovy konania, spracovanie žalôb, právne zastupovanie SR v konaní pred súdmi SR, tvorbu zásadných materiálov a opatrení s celoštátnym dosahom na oblasť ochrany spotrebiteľa a ich koordinovanie, koncepčné, systémové spracúvanie poznatkov daného systému štátnej kontroly s vyústením návrhov   
do legislatívneho riešenia, metodickú a kontrolnú činnosti voči prvostupňovým správnym orgánom.

1. na jednotlivých inšpektorátoch SOI (8) po 2 inšpektoroch pre oblasť elektronických komunikácií – t. j. 16 štátnozamestnaneckých miest v 6. platovej triede (potrebné vysokoškolské vzdelanie 2. stupňa technického zamerania a odborná prax najmenej 2 roky)

Inšpektori budú vykonávať kontrolnú a inšpekčnú činnosť v oblasti elektronickej komunikácie, čo znamená najmä vedenie kontrolnej skupiny pri kontrolách v oblasti ochrany spotrebiteľa (oblasť elektronickej komunikácie), vykonávanie kontrolnej činnosti, zabezpečovanie a vykonávanie cielených akcií zameraných na kontrolu plnenia predpísaných požiadaviek, kontrolovanie plnenia uložených opatrení na odstránenie zistených nedostatkov pri výkone štátneho dozoru, prešetrovanie podnetov   
u kontrolovaných osôb a následne spracovávanie návrhov odpovedí z prešetrovania podnetov, prípravu podkladov pre správne konanie pri rozhodovaní za porušenie ustanovení v oblasti ochrany spotrebiteľa v súvislosti s dohľadom elektronickej komunikácie a poštových služieb, analýzu a spracovanie informácií výsledkov kontrolnej činnosti.

V tabuľke č. 5 sa vychádza z priemernej mzdy na úrovni 1 900,00 eur v roku 2023. Priemerná mzda v nasledujúcich rokoch sa zvyšuje o 1% služobnej praxe.. Výkon tejto pôsobnosti si vyžaduje skúsených odborníkov. SOI potrebuje byť konkurencieschopná pri hľadaní personálnych kapacít na trhu práce. Pre porovnanie priemerná mesačná mzda pre špecialistu v oblasti telekomunikácií dosiahla v 3. kvartáli roku 2022 sumu 2 551 eur   
(zdroj: Štatistický úrad SR; <https://datacube.statistics.sk/#!/view/sk/VBD_SLOVSTAT/ik2002qs/v_ik2002qs_00_00_00_sk>). V tabuľke č. 5 boli vplyvy na rok 2023 krátené o 50% z dôvodu navrhovaného dátumu účinnosti návrhu zákona.

Do tabuľky č. 4 boli okrem výdavkov 610 a 620 zahrnuté aj ďalšie bežné výdavky, ktoré sú spojené s nárastom počtu zamestnancov a potrebou vytvorenia vhodného pracovného prostredia, zabezpečenia vybavenia potrebného na plnenie ich pracovných úloh a účasťou na pracovných stretnutiach a školeniach doma aj v zahraničí. Výdavky na interiérové vybavenie a výpočtovú techniku predstavujú len jednorazové výdavky a boli započítané len do roku 2023. Výdavky za rok 2023 boli pomerne krátené vzhľadom na navrhovaný dátum účinnosti návrhu zákona. Pri kvantifikácii výdavkov na tovary a služby sa vychádzalo z priemerných cien tovarov a služieb, za ktoré SOI obstarávala tieto tovary a služby v poslednom období.

Zvýšenie výdavkov kapitoly ÚRSO

Prevzatie nových úloh súvisiacich s dohľadom nad dodržiavaním práv spotrebiteľov v oblasti elektroenergetiky a plynárenstva vyžaduje personálne posilnenie ÚRSO o 4 zamestnancov:

* 2 zamestnanci pre odbor ochrany spotrebiteľa ÚRSO (zodpovední za vybavovanie a prešetrovanie podnetov spotrebiteľov),
* 2 zamestnanci pre odbor kontroly ÚRSO (vedenie správnych konaní v prípade zistenia porušenia zákona).

Na základe doterajšieho rozsahu pôsobnosti ÚRSO a aktuálneho vývoja trhu s energiami možno predpokladať pokračujúci trend nárastu počtu podnetov od odberateľov, resp. spotrebiteľov v nasledujúcich rokoch. Kým do roku 2020 (vrátane) podania odberateľov energií, vrátane spotrebiteľov, oscilovali okolo počtu 350/rok (2018: 358; 2019: 350; 2020: 353), tak za rok 2021 prijalo ÚRSO 538 podnetov a za rok 2022 celkovo 683 podnetov. Je to spôsobené aktuálnou situáciou na trhu s energiami, kedy odberatelia čelia množstvu informácií, stresu, neštandardným úkonom zo strany dodávateľov, distribútorov a ostatných účastníkov trhu. Posilnenie úradu v oblasti agendy na úseku ochrany spotrebiteľa je nevyhnutné pri plnení nových/predpokladaných a zverených kompetencií.

Noví zamestnanci budú zaradení do 8. platovej triedy. Priemerná mzda na úrovni 2 079 eur, (tarifný plat v sume 1 299 eur (za 07 a 08/2023) a 1 429 eur (od 1.9. do 31.12. 2023) navýšený o 50% v rámci osobného príplatku), bola určená na základe priemernej mesačnej mzdy zamestnanca v relevantnom odvetví (dodávka elektriny, plynu, pary a studeného vzduchu), v ktorom priemerná mzdy za rok 2021 bola 1 988 eur a za 1-10/2022 2 069,20 eur (možno predpokladať, že za rok 2022 bude priemerná mesačná mzda v rámci tohto odvetvia národného hospodárstva ešte vyššia ako priemer za prvých 10 mesiacov). ÚRSO sa pri obsadzovaní štátnozamestnaneckých pozícií stretáva s nízkym, niekedy žiadnym záujmom zo strany uchádzačov, pričom obsadenie nových pozícií na osobitnú agendu v oblasti ochrany spotrebiteľa, resp. kontroly si vyžaduje kvalifikovaných odborníkov, ktorí požadujú náležité platové ohodnotenie. Na tomto mieste si ÚRSO dovoľuje poznamenať, že ÚRSO formálne nie je ústredným orgánom štátnej správy, ale orgánom štátnej správy pre oblasť regulácie sieťových odvetví s celoslovenskou pôsobnosťou, naviac finančné prostriedky rozpočtované   
na personálne náklady úradu (účty 610 a 620) nereflektujú na možnosť adresných a citeľných odmien pre zamestnancov úradu. Pri výpočte osobných nákladov bola zohľadnená aj dohodnutá valorizácia platov zamestnancov v štátnej správe k 1. 1. 2023 v rozsahu 7% a k 1. 9. 2023   
v rozsahu 10%. Mzdové výdavky na ďalšie roky sa navyšujú o jedno percento, a to z dôvodu zvýšenia platovej tarify štátnych zamestnancov za jeden rok praxe.

V tabuľke č. 4 sú v rámci bežných výdavkov kvantifikované a rozpísané aj výdavky na tovary a služby (630) a bežné transfery (640), ktoré nadväzujú na personálne posilnenie ÚRSO vzhľadom na prevzatie novej pôsobnosti.

Výdavky na rok 2023 boli pomerne krátené s prihliadnutím na navrhovaný dátum účinnosti návrhu zákona v priebehu roka 2023.

Tabuľka č. 3

|  |  |  |  |  |  |
| --- | --- | --- | --- | --- | --- |
| **Príjmy (v eurách) – kapitola 26 Ministerstvo hospodárstva SR/SOI** | **Vplyv na rozpočet verejnej správy** | | | | **poznámka** |
| **2023** | **2024** | **2025** | **2026** |
| **Daňové príjmy (100)1** | **0** | **0** | **0** | **0** |  |
| **Nedaňové príjmy (200)1** | **-146 013** | **-292 026** | **-292 026** | **-292 026** |  |
| v tom: Pokuty, penále a iné sankcie (222) | -146 013 | -292 026 | -292 026 | -292 026 |  |
| **Granty a transfery (300)1** | **0** | **0** | **0** | **0** |  |
| **Príjmy z transakcií s finančnými aktívami a finančnými pasívami (400)** | **0** | **0** | **0** | **0** |  |
| **Prijaté úvery, pôžičky a návratné finančné výpomoci (500)** | **0** | **0** | **0** | **0** |  |
| **Dopad na príjmy verejnej správy celkom** | **-146 013** | **-292 026** | **-292 026** | **-292 026** |  |

1 – príjmy rozpísať až do položiek platnej ekonomickej klasifikácie

**Poznámka:**

Ak sa vplyv týka viacerých subjektov verejnej správy, vypĺňa sa samostatná tabuľka za každý subjekt.

Tabuľka č. 4

|  |  |  |  |  |  |
| --- | --- | --- | --- | --- | --- |
| **Výdavky (v eurách) – kapitola 26 Ministerstvo hospodárstva SR/SOI** | **Vplyv na rozpočet verejnej správy** | | | | **poznámka** |
| **2023** | **2024** | **2025** | **2026** |
| **Bežné výdavky (600)** | **356 936** | **665 330** | **669 588** | **674 447** |  |
| Mzdy, platy, služobné príjmy a ostatné osobné vyrovnania (610) | 228 000 | 459 600 | 463 200 | 466 800 |  |
| Poistné a príspevok do poisťovní (620) | 79 686 | 160 630 | 161 888 | 163 147 |  |
| Tovary a služby (630)2 | 46 750 | 40 100 | 40 100 | 40 100 |  |
| z toho: Cestovné náhrady tuzemské (631001) | 3 200 | 6 400 | 6 400 | 6 400 |  |
| Cestovné náhrady zahr. (631002) | 750 | 1 500 | 1 500 | 1 500 |  |
| Energie (632001) | 11 000 | 22 000 | 22 000 | 22 000 |  |
| Vodné, stočné (632002) | 600 | 1 200 | 1 200 | 1 200 |  |
| Komunikačná infraštruktúra (632004) | 1 000 | 2 000 | 2 000 | 2 000 |  |
| Telekomunikačné služby (632005) | 1 300 | 2 600 | 2 600 | 2 600 |  |
| Interiérové vybavenie (633001) | 9 000 | 0 | 0 | 0 |  |
| Výpočtová technika (633002) | 17 700 | 0 | 0 | 0 |  |
| Všeobecný materiál (633006) | 2 200 | 4 400 | 4 400 | 4 400 |  |
| Bežné transfery (640)2 | 2 500 | 5 000 | 5 000 | 5 000 |  |
| z toho: Na nemocenské dávky (642015) | 1 500 | 3 000 | 3 000 | 3 000 |  |
| Príplatky a príspevky (642030) | 1 000 | 2 000 | 2 000 | 2 000 |  |
| Splácanie úrokov a ostatné platby súvisiace s  úverom, pôžičkou, návratnou finančnou výpomocou a finančným prenájmom (650)2 | 0 | 0 | 0 | 0 |  |
| **Kapitálové výdavky (700)** | **0** | **0** | **0** | **0** |  |
| Obstarávanie kapitálových aktív (710)2 | 0 | 0 | 0 | 0 |  |
| Kapitálové transfery (720)2 | 0 | 0 | 0 | 0 |  |
| **Výdavky z transakcií s finančnými aktívami a finančnými pasívami (800)** | **0** | **0** | **0** | **0** |  |
| **Dopad na výdavky verejnej správy celkom** | **356 936** | **665 330** | **669 588** | **674 447** |  |

2 – výdavky rozpísať až do položiek platnej ekonomickej klasifikácie

|  |  |  |  |  |  |
| --- | --- | --- | --- | --- | --- |
| **Výdavky (v eurách) – kapitola 34 Úrad pre reguláciu sieťových odvetví** | **Vplyv na rozpočet verejnej správy** | | | | **poznámka** |
| **2023** | **2024** | **2025** | **2026** |
| **Bežné výdavky (600)** | **86 748** | **178 713** | **179 656** | **180 612** |  |
| Mzdy, platy, služobné príjmy a ostatné osobné vyrovnania (610) | 49 884 | 103 574 | 104 267 | 104 966 |  |
| Poistné a príspevok do poisťovní (620) | 18 434 | 38 279 | 38 529 | 38 786 |  |
| Tovary a služby (630)2 | 17 200 | 34 400 | 34 400 | 34 400 |  |
| z toho: Cestovné náhrady tuzemské (631001) | 500 | 1 000 | 1 000 | 1 000 |  |
| Telekomunikačné služby (632005) | 450 | 900 | 900 | 900 |  |
| Výpočtová technika (633002) | 1 000 | 2 000 | 2 000 | 2 000 |  |
| Všeobecný materiál (633006) | 1 000 | 2 000 | 2 000 | 2 000 |  |
| Licencie (633018) | 600 | 1 200 | 1 200 | 1 200 |  |
| Dopravné (634) | 500 | 1 000 | 1 000 | 1 000 |  |
| Rutinná a štandardná údržba unikátneho softvéru (635009) | 1 400 | 2 800 | 2 800 | 2 800 |  |
| Nájomné za nájom budov, objektov alebo ich častí (636001) | 11 000 | 22 000 | 22 000 | 22 000 |  |
| Školenia, kurzy, semináre, porady, konferencie, sympóziá (637001) | 200 | 400 | 400 | 400 |  |
| Náhrady (637006) | 550 | 1 100 | 1 100 | 1 100 |  |
| Bežné transfery (640)2 | 1 230 | 2 460 | 2 460 | 2 460 |  |
| z toho: Jednotlivcovi (642014) | 1 075 | 2 150 | 2 150 | 2 150 |  |
| Na nemocenské dávky (642015) | 155 | 310 | 310 | 310 |  |
| Splácanie úrokov a ostatné platby súvisiace s  úverom, pôžičkou, návratnou finančnou výpomocou a finančným prenájmom (650)2 | 0 | 0 | 0 | 0 |  |
| **Kapitálové výdavky (700)** | **0** | **0** | **0** | **0** |  |
| Obstarávanie kapitálových aktív (710)2 | 0 | 0 | 0 | 0 |  |
| Kapitálové transfery (720)2 | 0 | 0 | 0 | 0 |  |
| **Výdavky z transakcií s finančnými aktívami a finančnými pasívami (800)** | **0** | **0** | **0** | **0** |  |
| **Dopad na výdavky verejnej správy celkom** | **86 748** | **178 713** | **179 656** | **180 612** |  |

2 – výdavky rozpísať až do položiek platnej ekonomickej klasifikácie

**Poznámka:**

Ak sa vplyv týka viacerých subjektov verejnej správy, vypĺňa sa samostatná tabuľka za každý subjekt.

Tabuľka č. 5

|  |  |  |  |  |  |
| --- | --- | --- | --- | --- | --- |
| **Zamestnanosť – kapitola 26 Ministerstvo hospodárstva SR/SOI** | **Vplyv na rozpočet verejnej správy** | | | | **poznámka** |
| **2023** | **2024** | **2025** | **2026** |
| **Počet zamestnancov celkom** | **20** | **20** | **20** | **20** |  |
| **z toho vplyv na ŠR** | 20 | 20 | 20 | 20 |  |
| **Priemerný mzdový výdavok (v eurách)** | **1 900** | **1 915** | **1 930** | **1 945** |  |
| **z toho vplyv na ŠR** | 1 900 | 1 915 | 1 930 | 1 945 |  |
| **Osobné výdavky celkom (v eurách)** | **307 686** | **620 230** | **625 088** | **629 947** |  |
| **Mzdy, platy, služobné príjmy a ostatné osobné vyrovnania (610)** | **228 000** | **459 600** | **463 200** | **466 800** |  |
| **z toho vplyv na ŠR** | 228 000 | 459 600 | 463 200 | 466 800 |  |
| **Poistné a príspevok do poisťovní (620)** | **79 686** | **160 630** | **161 888** | **163 147** |  |
| **z toho vplyv na ŠR** | 79 686 | 160 630 | 161 888 | 163 147 |  |
|  | | | | |  |

|  |  |  |  |  |  |  |  |
| --- | --- | --- | --- | --- | --- | --- | --- |
| **Zamestnanosť – kapitola 34 Úrad pre reguláciu sieťových odvetví** | **Vplyv na rozpočet verejnej správy** | | | | | **poznámka** | |
| **2023** | **2024** | **2025** | | **2026** |
| **Počet zamestnancov celkom** | **4** | **4** | **4** | | **4** |  | |
| **z toho vplyv na ŠR** | 4 | 4 | 4 | | 4 |  | |
| **Priemerný mzdový výdavok (v eurách)** | **2 079** | **2 158** | **2 172** | | **2 187** |  | |
| **z toho vplyv na ŠR** | 2 079 | 2 158 | 2 172 | | 2 187 |  | |
| **Osobné výdavky celkom (v eurách)** | **68 318** | **141 853** | **142 796** | | **143 752** |  | |
| **Mzdy, platy, služobné príjmy a ostatné osobné vyrovnania (610)** | **49 884** | **103 574** | **104 267** | | **104 966** |  | |
| **z toho vplyv na ŠR** | 49 884 | 103 574 | 104 267 | | 104 966 |  | |
| **Poistné a príspevok do poisťovní (620)** | **18 434** | **38 279** | **38 529** | | **38 786** |  | |
| **z toho vplyv na ŠR** | 18 434 | 38 279 | 38 529 | | 38 786 |  | |
|  |  |  |  | |  |  | |
| **Poznámky:** |  |  |  | |  |  | |
| Ak sa vplyv týka viacerých subjektov verejnej správy, vypĺňa sa samostatná tabuľka za každý subjekt. Ak sa týka rôznych skupín zamestnancov, je potrebné počty, mzdy a poistné rozpísať samostatne podľa spôsobu odmeňovania (napr. policajti, colníci ...).  Priemerný mzdový výdavok je tvorený podielom mzdových výdavkov na jedného zamestnanca na jeden kalendárny mesiac bežného roka. | | | | | |  | |
| Kategórie 610 a 620 sú z tejto prílohy prenášané do príslušných kategórií prílohy „výdavky“. | | | |  |  | |  |